גנובתן אירופי

גְּנוּבְתָן אֵירוֹפִּי<ref>מילון אבניאון, [https://www.milononline.net/do_search.php?vid=1016574&Q=%E2%F0%E5%E1%FA%EF%20%E0%E9%F8%E5%F4%E9 גנובתן אירופי]</ref> או יַרְגָּזִי זְנַבְתָּן (שם מדעי: Aegithalos caudatus) הוא מין של ציפור שיר קטנה ממשפחת הגנובתניים. הוא תואר לראשונה כמין בסוג ירגזי. הגנובתן האירופי מצוי באירופה ובצפון אסיה ביערות, חורשים, שטחים חקלאיים, גנים ופארקים. הזנב של מין זה ארוך יותר מהגוף, ומגיע לאורך של עד 10 ס"מ.

== טקסונומיה ==
הגנובתן האירופי תואר לראשונה על ידי קארולוס לינאוס בשנת 1758 בשם Parus caudatus.<ref></ref> משמעות השם בלטינית היא "ירגזי זנבתן".<ref></ref> עם זאת, השם היה בשימוש גם לפני לינאוס, על ידי קונרד גסנר ב–1555,<ref></ref> אוליסה אלדרובנדי ב–1599,<ref></ref> ופרנסיס וילובי ב–1676.<ref></ref> מאז הגנובתן האירופי סווג מחדש למשפחת הגנובתניים. תוארו 17 תת-מינים שונים של גנובתן אירופי:<ref></ref>
* A. c. caudatus – לינאוס, 1758, מצוי בצפון אירואסיה
* A. c. rosaceus – מת'יוס, 1938, מצוי באיים הבריטיים
* A. c. europaeus – הרמן, 1804, מצוי בדרום ובמערב אירופה
* A. c. aremoricus – ויסטלר, 1929, מצוי במערב צרפת ואיי התעלה
* A. c. taiti – אינגראם, 1913, מצוי בדרום צרפת וחצי האי האיברי
* A. c. irbii – שארפ ודרסר, 1871, מצוי בחצי האי האיברי וקורסיקה
* A. c. italiae – ג'ורדיין, 1910, מצוי באיטליה ובסלובניה
* A. c. siculus – ויטאקר, 1901, מצוי בסיציליה
* A. c. macedonicus – סלבדורי ודרסר, 1892, מצוי בבלקן
* A. c. tephronotus – גונתר, 1865, מצוי באסיה הקטנה
* A. c. tauricus – מנזביר, 1903, מצוי בחצי האי קרים
* A. c. major – רדה, 1884, מצוי בקווקז
* A. c. alpinus – גבליץ, 1783, מצוי מדרום אזרבייג'ן לדרום טורקמניסטן
* A. c. passekii – זרודני, 1904, מצוי בהרי זגרוס
* A. c. trivirgatus – טמינק ושלגל, 1848, מצוי ביפן
* A. c. kiusiuensis – קורודה, 1923, מצוי בדרום יפן
* A. c. magnus – קלארק, 1907, מצוי בדרום קוריאה וצושימה<ref></ref><ref></ref>

לתת המין הצפוני A. c. caudatus ראש לבן לחלוטין, ולשאר יש גבות שחורות. המין (Aegithalos glaucogularis) ממזרח סין נחשב בעבר לחלק ממין זה, אבל הופרד בשל הבדלים מורפולוגיים וגנטיים.<ref></ref><ref></ref>

== מאפיינים חיצוניים ==

גנובתן אירופי מתת־המין Aegithalos caudatus italiae ב[[ואל ד'אוסטה, איטליה]]
גנובתן אירופי הוא עוף קטן, אורכו 13–16 ס"מ, מוטת כנפיו 16–19 ס"מ והזנב, שאורכו 6–10 ס"מ, ארוך יותר מגוף. מסת הגנובתן היא 7–10 גרם.<ref></ref> הרגל חומה, והמקור קצר, דק, ושחור.<ref name=":0"></ref> הבטן ורדרדה, החזה לבן, הגב שחור, והכתף ורודה.<ref name=":1"></ref> לגנובתן 10 אברות יד אפורות (הארוכה ביותר היא האמצעית, באורך 59–49 מ"מ והקצרה ביותר היא הקיצונית, באורך 21–20 מ"מ), 9 אברות אמה אפורות (הארוכה ביותר היא הקיצונית, באורך 43–49 מ"מ, והקצרה ביותר היא הפנימית, באורך 15–20 מ"מ) ו-12 אברות זנב שחורות עם שוליים לבנים (הזנב בצורת מניפה סימטרית, כך שהאברות הארוכות ביותר הן השלישיות מהמרכז, באורך 86–97 מ"מ, והקצרות ביותר הן הקיצוניות, באורך 44–54 מ"מ. הפנימיות באורך 83–87 מ"מ).<ref></ref> בצפון אירופה, לבוגרים ראש לבן לחלוטין ובטן בהירה יותר. אצל צעירים, הלחיים חומות.<ref name=":1" /> הגנובתן הוא עוף ווקאלי עם מספר קריאות אופייניות: קריאה שנשמעת כ-"טְריי" נמוך, אשר לרוב הגנובתן משמיע בסדרות, קריאה שנשמעת כ-"טט-טט" שמושמעת בין הסדרות, וקריאה שנשמעת כ-"סי-סי-סי" בקול דק וגבוה.<ref></ref><ref></ref> אין שיר טריטוריאלי חזק אלא קריאות דקות ומסולסלות החוזרות על עצמן.<ref name=":6"></ref>

== התנהגות ==
הגנובתנים לרוב נצפים בקבוצות של כ–20 פרטים בחורף. הוא ניזון מחרקים, וזרעים בסתיו ובחורף.<ref name=":0" /> תוחלת החיים הממוצעת עומדת על כשנתיים,<ref name=":2"></ref> אם כי תועד פרט שהיה בן 10 שנים ו–9 חודשים.<ref name=":6" /> בלילות חורף קרים, הגנובתנים שומרים על חום באמצעות לינה בקבוצות.<ref name=":4" /> עם סוף החורף, הקבוצות מתפרקות לזוגות, שמחפשים טריטוריית קינון.<ref name=":5"></ref> הגנובתן האירופי הוא עוף מונוגמי. בניית הקן חלה מסוף פברואר עד תחילת מרץ,<ref name=":4"></ref> ועונת הקינון חלה ממרץ עד יוני.<ref name=":3"></ref> הקן עגול ומקורה, ובנוי מטחב על שיחים ועצים. הקן מוסווה באמצעות חזזית וקורי עכביש, ומרופד עם כ–1,500 נוצות.<ref name=":2" /> הנקבה מטילה 8–12 ביצים לבנות עם נקודות אדמדמות. הדגירה אורכת 13–16 ימים, והגוזלים פורחים בגיל 14–18 ימים.<ref name=":4" /> הקנים סובלים מטריפה עם אחוזי הצלחה של 17%.<ref></ref> לעיתים זוגות שהקן שלהם נשדד מתפצלים כדי לעזור לזוגות אחרים, לרוב בעלי קשר דם. לא נמצא קשר בין הזוויג לסיכוי להפוך לעוזר. לצעירים זכרים סיכוי הישרדות גבוה יותר, אם כי אצל הבוגרים הסיכויים דומים, וצעירים שגדלו בקן עם עוזרים הם בעלי סיכוי הישרדות גבוה יותר.<ref name=":5" />

== תפוצה ובית גידול ==
הגנובתן האירופי מצוי באירופה ובצפון אסיה ביערות, חורשים, שטחים חקלאיים, גנים ופארקים.<ref name=":1" /> הוא מעדיף יערות נשירים ומעורבים, במיוחד של עצי ערבה. הגנובתן נוהג להימנע מיערות מחטניים באופן מוחלט, אבל נצפה ביערות פתוחים של אשוחית, אשוח, ארזית ואורן. הערכות גודל האוכלוסייה (40,000-79,999,999 פרטים בוגרים) ושטח התפוצה (44,600,000 קמ"ר) גבוהות מאוד, ולכן הוא אינו עומד בקריטריונים אלו של סכנת הכחדה. מגמת האוכלוסייה יציבה, ולכן הוא אינו עומד על סף סכנת הכחדה לפי קריטריון מגמת האוכלוסייה. עקב כך, גנובתן אירופי הוא מין ללא חשש. המין מאוים בשוודיה ופינלנד על ידי כריתת עצים והרס בתי גידול, ורגיש לחורפים קשים. קיני גנובתן נבזזים לעיתים על ידי עורביים, סמורים, ונחשים.<ref name=":3" /> נצים הם טורפים נפוצים של הגנובתן האירופי, והם סובלים לעיתים מפרעושים.<ref name=":4" /> לפי הערכות, בבריטניה מקננים כ–340,000 זוגות,<ref name=":0" /> ובשוויץ קיימים 20,000–35,000 זוגות.<ref name=":6" />

== גלריית תמונות ==
<gallery>
קובץ:Long Tailed Tits エナガ (244099419).jpeg|גנובתנים אירופיים מתת־המין Aegithalos caudatus trivirgatus בריטו, יפן
קובץ:Aegithalos caudatus MWNH 2283.JPG|ביצה של גנובתן אירופי, במוזיאון ויסבאדן
קובץ:Raniuszek Zwyczajny.JPG|גנובתן אירופי מתת־המין Aegithalos caudatus caudatus
קובץ:Long-tailed tit (Aegithalos caudatus) moulting.jpg|פרט צעיר משיר נוצות באוקספורדשייר
קובץ:Long Tailed Tit Nest 10-04-12 (6919194038).jpg|קן של גנובתן אירופי
Aegithalos caudatus MHNT.ZOO.2010.11.180.1.jpg |Aegithalos caudatus 
</gallery>

== קישורים חיצוניים ==

* מפת תחום תפוצה והקלטות של [https://www.xeno-canto.org/species/Aegithalos-caudatus גנובתן אירופי] באתר Xeno-canto 
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גנובתניים
קטגוריה:אוסטריה: עופות
קטגוריה:אוקראינה: עופות
קטגוריה:בלגיה: עופות
קטגוריה:בעלי חיים ביערות ממוזגים באירואסיה
קטגוריה:בעלי חיים בקווקז
קטגוריה:גאורגיה: עופות
קטגוריה:מונגוליה: עופות
קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758